
Skandinavisk UFO Information 
SU FO I 

Postboks 95, 6200 Aabenraa 
Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. 

Områdeansvarlige 

Rapportarbejde 

Toke Haunstrup, Skippingevej 25, 
Særslev, 4460 Snertinge. 59 26 89 79-13. 

Udgivelser 

Kim Møller Hansen 

I nformationsarbejde 

Peter Nørgaard, Solbakkevej 69, 

8600 Silkeborg. 86 82 64 02. 

Hjemmeside 

Flemming O. Rasmussen. Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Torben Birkeholm, Spindergården 5, 
st. mf., 9700 Brønderslev. 

Jan Hansen (ekspedition), Posekærvej 

42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 11 69. 

Henrik Klinge Pedersen, Købmager- 
gade 59, 1., 1150 København K. 

Bo Nielsen, Søndermarken 1, 8752 
Østbirk. 86 28 31 91. 

Susanne Skovlund. Kærhøjgårdsvej 2, 
3540 Lynge. 48 18 94 49. 

Lars Thomas (konsulent), Ægirsgade 
49, 3.th., 2200 København N. 

35 83 84 81. 


Støtte fra 

Videnskabsministeriet 


Et af formålene med SUFOFs ar¬ 
bejde er at identificere og afmysti¬ 
ficere ufofænomener bl.a. gennem 
oplysning om kendte himmelfæno¬ 
mener. Et resultat af dette arbejde 
så dagens lys i 2000, da vi udgav 
heftet ”Når du ser et stjerneskud 
- guide til identificering af himlens 
fænomener”. 

Det flotte, farveillustrerede 28 
siders hefte var i 2000 udgivet med 
støtte fra Undervisningsministeriet/ 
Tips- og Lottomidlerne - og blev 
en dundrende succes! Hele oplaget 
på 12.000 eksemplarer blev uddelt 
gratis og fandt vej til UFO-Nyts 
læsere, folkebiblioteker, pressen, 
astronomiforeninger og planetarier. 

I løbet af to år var lagret tømt. Dan¬ 
skerne er i den grad interesserede i 
at vide, hvad der befinder sig over 
deres hoveder. 

Vi har derfor i længere tid øn¬ 
sket at genoptrykke ”Når du ser et 
stjerneskud” og om muligt revidere 
heftets indhold, så det kunne blive 
endnu mere anvendeligt som en 
guide til himlens fænomener. Og nu 
er det lykkedes! 

SUFOI har søgt Mininisteriet for 
Videnskab, teknologi og Udvikling 
om støtte til informationsvirksom¬ 
hed om rummet - og fået bevilget 
et beløb, der har gjort det muligt for 
os at udgive en ny udgave af ”Når 
du ser et stjerneskud”. 

Den nye udgave er forbedret på 
flere områder: Faktuelle fejl er ret¬ 
tet, flere fotos er udskiftet, og nye 
afsnit er tilføjet. 

Et gratis eksemplar af den nye 
udgave af guiden er sammen med 


dette nummer af UF O-Nyt sendt til 
alle SUFOFs medlemmer. Vi håber, 
at du får glæde af den. 

Hvis du kan bruge et ekstra 
eksemplar af guiden, kan det be¬ 
stilles på kuponen side 23. Vær 
rar at medsende en A5 svarkuvert 
frankeret med kr. 7,50. Guiden er 
gratis, hvis du samtidig bestiller et 
eller flere af SUFOFs materialer på 
kuponen side 23. 

I den kommende tid sendes 
”Når du ser et stjerneskud? - guide 
til identificering af himlens fæno¬ 
mener” bl.a. ud til alle de danske 
planetarier. Så kig efter guiden, næ¬ 
ste gang du skal i rumteateret eller 
på rundvisning i universet. 



Når du ser et 

STJERNESKUD ? 


- GUIDE TIL IDENTIFICERING AF 



Bøger til salg 

SUFOI realiserer nu en række sjældne bøger om ufoer og relaterede 
emner. De stammer fra foreningens bogarkiv, som nedlægges. Bø¬ 
gerne er fra 1950’erne og frem, og listen indeholder således meget 
sjældne bøger fra ufologiens første årtier. Bøgerne er fortrinsvis på 
dansk, engelsk og de øvrige nordiske sprog. 

Ønsker om bogliste med priser sendes til: 

Per Andersen, email: pandersen@idc.com. 

Eller med brev til Per Andersen, Jyllingevej 111, 2720 Vanløse 


AF KIM MØLLER 
HANSEN 

Trekantede fartøjer - hvad 



AF RICHARD M. 
DOIAN 


Hos National UFO Reporting Cen¬ 
ter (NUFORC) kan man læse 25 
detaljerede rapporter om trekan¬ 
tede ufoer, som blev set i perioden 
mellem 1967 og 1973 - og der er 
mange fra før den tid. Men det er 
kun toppen af isbjerget. Den første 
af disse beretninger blev afsendt så 
sent som i 1998, da internettet for 
alvor blev et vigtigt kommunika¬ 
tionsredskab. Vi får aldrig at vide, 
hvor mange af de personer, som i 
1960’erne så trekantede fartøjer, der 
døde, før de havde mulighed for at 
indsende deres beretninger, men jeg 
er sikker på, at det er nogle stykker. 

Den britiske forsker Victor Kean, 
som startede Project Triangle på 
internettet, har opsporet mange 
observationer af trekanter set over 
Storbritannien i 1990’erne. Han 
påpeger dog, at den første tro¬ 
værdige trekant-rapport er dateret 
den 8. september 1960. Det var et 
”trekantformet objekt med tre hvide 
toplys og et grønt på undersiden”. 
Objektet blev set i Tyneside, Stor¬ 
britannien, og ved to andre lokali¬ 
teter inden for en radius på 15 km 
den aften, og inden for 75 minutter. 
Opfandt en eller anden flyvende 
trekanter i 1950’erne? [7] 

Hvis man mener, at så gamle 
rapporter ikke er troværdige, og 
derfor bør smides væk, hvad skal 
vi så gøre med den store mængde 
trekantrapporter, der stammer fra 
perioden mellem 1973 og begyndel¬ 
sen af 1980’erne? Det er før Hud¬ 
son Valley-bølgen. 

Et alvorligt problem 


Rapporter, der er så gamle, giver os 
et alvorligt forklaringsproblem. Vi 
må tage flere faktorer i betragtning. 
Først teknologien. Den militære 
verdens teknologi har altid været 
langt foran den civiles, hvilket vi 
kan se ved at betragte udviklingen 
af luftfartøjer i 1970’erne. For ek¬ 
sempel fandt den første flyvning 
med F-15 Eagle sted i juli 1972. 

Det var den første amerikanske ja¬ 
ger med et tryk/vægt forhold større 
end 1:1, hvilket betød, at den kunne 
accelerere lodret. 

Den første prototype af F-16 
fløj på Edwards AFB i januar 
1974. Rockwell B-l bomberen fløj 



første gang i december 1974. En 
prototype af Apache helikopteren 
fløj første gang i september 1975. 
Alle disse fartøjer er imponerende, 
men ingen ligner de rapporterede 
trekanter. 

Det er også meget vigtigt at hu¬ 
ske på, at det først var i midten af 
1970’erne, at ”fly-by-wire” (dvs. 
en meget avanceret computertek¬ 
nologi overtog en del af styringen 
og udførte mange korrektioner pr. 
sekund) blev så praktisk anvendelig, 
at man kunne skabe en ikke-kon- 
ventionel flyplatform som fx den 
flyvende vinge. Tidligere havde et 
fly designet som en flyvende vinge 
(og videreudviklet til en trekant) 
været alt for ustabilt. 

Andre problemer opstår, når 
vi ser på historien bag det ameri¬ 
kanske forsvars pengeforbrug. For 
eksempel havde USAF i 1980 et 
budget på omkring 39 milliarder 
dollars. I begyndelsen af 1981, da 
Reagan tiltrådte som præsident, 
fandt der en kraftig stigning sted 
med maksimum i 1985 på 99,4 mil¬ 
liarder dollars. 

Det er en meget speciel udvik¬ 
ling, og da vi ved, at der altid er 
en ekstra forsyning af hemmelige 
penge til specielle projekter, kan vi 
også formode, at der var mange af 
dem i begyndelsen af 1980’erne. 

Det var absolut muligt at finansiere 
udviklingen af kostbare, hemmelige 



Apache helikopter. 
(Foto: USAF) 


F-15 i lodret acceleration. 
(Foto: USAF) 


og avancerede fartøjer før 1980 
- og endnu nemmere i tiden efter. 

Når vi ser på observationerne af 
flyvende trekanter rent historisk, 
bør vi også se på, hvad vi ved om 
udviklingen af avancerede fly, og 
på militærets pengeforbrug. Det er 
svært at betegne ret mange af disse 
tidlige rapporter som hemmelig 
teknologi. Svært, men måske ikke 
helt umuligt. Når alt kommer til 
alt, hvor langt forud for vores mest 
avancerede ”åbne og offentlige” 
teknologi er disse trekanter så? 

Man kan ikke være helt sikker, men 
det ser ud til, at vi kan forvente de 
samme egenskaber inden for det 
civile område i løbet af de næste 
20 år. 

Politiske problemer 


Hvis vi antager, at nogle grupper i 
militærindustriens mest hemmelige 
haller skaber disse gennembrud, 
står vi straks over for en serie nye 
spørgsmål. 

Lad os vende tilbage til den 
belgiske observationsbølge. Oberst 
de Brouwer fra det belgiske flyve¬ 
våben mente, at hvis disse objekter 
var B-2 eller F-l 17 stealth (de ene¬ 
ste kendte amerikanske fly, der pas¬ 
sede med beskrivelsen), så havde 
det amerikanske flyvevåben ikke 
anmodet om tilladelse til at udføre 
den slags missioner, som man ellers 

skulle. Han tilføjede, at det var helt 
klart, at trekanten ”på ingen måde” 
passede med kendte amerikanske 
fly. 

Den belgiske regering spurgte 
alligevel den amerikanske regering, 
om disse trekanter var amerikanske 
eller ej. Det amerikanske flyvevå¬ 
ben svarede det belgiske flyvevåben 
og forsvarsministerium, at ”igen 
USAF stealth fly var i aktion” i den 
aktuelle periode. 

Dette kunne være en meget vel¬ 
overvejet udtalelse. Intet ”stealth” 
fly. Kunne der så være tale om 
overflyvning med et fly, som tek¬ 
nisk set ikke var stealth? 

Trekanten over Belgien blev fak¬ 
tisk sporet på radar en del af tiden. 
Hvad erklæringen angår, kunne det 
betyde, at det ikke var et stealth-fly, 
men en anden type højt avanceret 
fly, der blev set. Hvis det er tilfæl¬ 
det, har vi en hændelse, hvor det 
amerikanske flyvevåben generer 
sine NATO-allierede. Med Anden 
Golfkrig in mente vil dette ikke 
overraske nogen. Men i 1990’erne 
eksisterede Sovjetunionen og spo¬ 
rene efter den kolde krig endnu. Så 
det er hverken høfligt eller klogt at 
forulempe sine NATO-partnere på 
den måde. 

Selv om det går i retning af 
godtroenhed at se dette som ameri¬ 
kansk teknologi, er hele ufo-fæno¬ 
menet et spørgsmål, om man tror 
eller ej. Og det er det, indtil vi har 
gennemgået rapport efter rapport 
og opdaget, at det umulige er ble¬ 
vet muligt i denne vores vanvittige 
verden. 

Er BBD svaret? 

Vi har set på de kronologiske pro¬ 
blemer i trekanternes historie. Men 


der er flere muligheder, man bør 
se på. 

National Institute for Discovery 
Science (NIDS) i Las Vegas, Ne- 
vada, har for nylig set på det fæno¬ 
men, som kaldes Big Black Deltas 
(BBDs): store, sorte, deltaformede 
objekter. De er i bund og grund 
store trekanter. [ 10] 

I 2002 gav en flyforsker NIDS 
en artikel på den betingelse, at den 
blev udgivet anonymt (”Big Black 
Deltas (BBDs): DoD Not ET”) 

- ”Store, sorte deltaer: Forsvarsmi¬ 
nisteriet, ikke ET”. Han hævdede, 
at disse fartøjer er lettere end luft 

- store, stive, styrbare luftskibe, 
som højst sandsynligt er forsynet 
med ”elektrokinetisk” fremdrift og 
styret af det amerikanske militær. 

Med andre ord et luftskib fra 
USA’s forsvarsministerium - et 
stort transportfartøj og i stand til at 
medføre en meget stor nyttelast i 
både lav og stor højde, mens det be¬ 
væger sig hurtigere end overflade¬ 
fartøjer. Artiklens forfatter siger, at 
de har eksisteret siden begyndelsen 
eller midten af 1980’erne. 

Han mener også, at disse fartøjer 
er lydløse, fordi LTA-fartøjer (LTA 
= Lighter Than Air, lettere-end-luft- 
fartøjer) kan gøre brug af det ”ikke- 
konventionelle” elektrokinetiske sy¬ 
stem. De har ikke brug for propeller 
eller jetmotorer, da de bruger en 
gasart som opdriftsmiddel, lige som 
en ballon. Alt, hvad man hører, er 
en let summen fra højspændingsud¬ 
styret. Af og til ser man også en let 
udladning i form af en korona på de 
ældre BBD’er. 

Forklaring på accelerationen? 

NIDS forfatteren fortæller også, 
hvordan BBD’ere kan accelerere så 



F-l 17 stealth på flyveudstilling. (Foto: USAF) 


hurtigt. Jeg må tilstå, at min tekni¬ 
ske viden ikke slår til på det punkt, 
men forklaringen er nu heller ikke 
særlig detaljeret. 

Forfatteren mener, at LTA-far- 
tøjerne ikke har behov for egen 
energiforsyning, da de kan forsynes 
med energi fra et fjerntliggende 
”jordbaseret energiforsynings¬ 
system, som sender energi til den 
elektrokinetiske platform enten 
gennem et kabel eller via et mikro¬ 
bølge-link”. 

Maksimum transmissionsafstan¬ 
den er 100 km. Tryk/vægt forholdet 
for et sådant fartøj ville være meget 
bedre end end et jetflys, ”fra 1,7:1 
til 3:1, hvis det har en mindre nyt¬ 
telast”. Det vil gøre det i stand til 
både at accelerere og stige meget 
hurtigt. 

Forfatteren omtaler også andre af 
BBD’ernes egenskaber, såsom deres 
evne til at dreje uden at krænge og 
deres ofte observerede kraftige lys. 
Han konkluderer, at ”med et vist 
antal militære udgaver, afhængig af 
dets mission, har teknologien bag 
et sådant fartøj været til rådighed i 
næsten et helt århundrede, så hvor¬ 
for skulle forsvarsministeriet IKKE 
bygge det?” 

Hypotesen passer godt på ob¬ 
servationen i Millstadt, IL, tidligt i 
2000. Vi er derfor nødt til at spørge. 
Hvis det er vores fartøj, hvor var så 
mikrobølgesenderen? Dette objekt 
var helt sikkert ikke forbundet til et 
kabel, og dets acceleration var ikke 
bare høj, men meget, meget høj! 

Ikke alle mener, at konceptet for 
energiforsyningen, som den ano¬ 
nyme forfatter omtaler, er gangbart. 
En af mine kontakter påpeger over 
for mig, at hvis man skal sende 
mikrobølgeenergi til et sådant far¬ 
tøj, skal der være optisk sigtbarhed 
mellem sender og modtager, og der 
skal være en såkaldt rektenna, en 
række dipoler. Det er også meget 
farligt at komme ind i sigtelinjen 
mellem sender og modtager, hvilket 
kan ske for fugle. 

Jeg har i øvrigt ikke kendskab 
til rapporter om døde fugle i for¬ 
bindelse med observationer af 
BBD’ere. Det hjælper heller ikke så 
meget, når artiklen stammer fra en 
anonym kilde. Når folkene i NIDS 
ved, hvem forfatteren er, ville det 
være rart, hvis de ville give alle os 
andre mulighed for at få kendskab 
til personens identitet og akkredi¬ 
tiver (en af skribenterne har rent 
privat fortalt mig, at forfatteren har 
fine kvalifikationer). 

NIDS har også plottet mange 

Area 51 fotografe¬ 
ret af C hue k Clark 
i 1995. 



hundrede observationer af BBD’ere 
(alle fra 1990’erne) ind på et kort 
over USA i et forsøg på at finde et 
mønster. Ud over deres egen store 
database har NIDS adgang til andre 
vigtige kilder hos MUFON og ufo¬ 
forskeren Larry Hatch. 

NIDS mener, at mange af BBD- 
observationerne finder sted langs en 
korridor mellem baserne for U.S. 
Air Mobility Command (AMC) 
og Air Force Materiel Command 
(AFMC). Disse to enheder kon¬ 
trollerer logistikken for det ameri¬ 
kanske militærs styrker og udstyr. 
NIDS’ hypoteser er derfor, at flyve¬ 
våbenet flyver disse objekter mel¬ 
lem AFMC og AMC baserne. [11] 

En anden forklaring? 


Dette er blot antydninger fra NIDS, 
og selv om de siger, at lighederne 
med de andre databaser er ”slå- 
ende”, mener jeg, at oplevelsen ved 
at kigge på disse kort er meget lig 
med en Rorschach-test (blækklat¬ 
prøve). Der ser ud til at være en 
koncentration af observationer langs 
en sådan ”korridor”, men jeg kan 
ikke lade være med at tænke over, 
om der mon ikke findes en anden 
forklaring, og at dette er et sådant 
tilfælde, hvor man kan finde alle 
former for mønstre, der passer til 
ens egen hypotese. 


NIDS har udført et fint arbejde 
og vægtet ordene i deres konklu¬ 
sion godt. Det skal de have ros for. 
Men det skal lige påpeges, at deres 
undersøgelse (a) kun drejer sig om 
rapporter fra 1990’erne, (b) kun 
har medtaget rapporter om de store 
trekanter, og (c) er begrænset geo¬ 
grafisk til USA. 

LTA-fartøjer findes. En opfinder 
med navnet Michael K. Walden 
præsenterede et fuldstændigt sol¬ 
energidrevet, fjernstyret lettere-end- 


luft fartøj for det amerikanske for¬ 
svarsministerium og energistyrelse 
på Nellis AFB i 1977. De så ud til 
at være meget betagede af det, men 
underskrev dog aldrig en kontrakt. 
[ 12 ] 

Det geografiske problem 


Jeg har tidligere sagt, at trekant-rap¬ 
porternes lange historie er fyldt med 
problemer angående forklaringer 
- det gælder også det geografiske. 

Forskerne omtaler ofte trekan¬ 
terne som et isoleret nordameri¬ 
kansk og vesteuropæisk fænomen. 
Det ser i store træk ud til at være 
rigtigt, men det kan lige så godt 
hænge sammen med, at rapportop¬ 
tagelsen i disse områder er meget 
effektiv. I nogle tilfælde er det dog 
ikke helt korrekt. Der kommer fx 
også rapporter om trekanter fra 
Rusland, endda adskillige under den 
belgiske ufobølge. 

En særlig interessant observa¬ 
tion fandt sted nær Moskva den 12. 
marts 1990. Der blev set adskillige 
grupper af ufoer. Nogle af dem var 
kugler, andre skiver, og andre så ud 
til at være enorme trekantformede 
fartøjer. 

Mange af de lokale indbyggere 
tilbragte nætterne på taget af deres 
huse og så disse lydløse objekter 



Tegning af Lockheed Martins haleløse og ubemandede, flyvende trekant (Unmanned 
C ombat Ve hid e, UCAV). 

flyve gennem natten. Faktisk var 
der i foråret 1990 flere bemærkel¬ 
sesværdige ufo-tilfælde i Rusland, 
end der var i Belgien. CIA modtog 
adskillige beretninger fra de sov¬ 
jetrussiske medier. 

Selv om NIDS’ forklaring med 
BBD’ere kaster lidt lys over sagen, 
er hypotesen langt fra at være be¬ 
vist, og kan i bedste fald kun give 
en forklaring på en del af trekan¬ 
terne. Skal vi tro på, at nogle hem¬ 
melige amerikanske grupper fløj 
i trekanterne (sammen med andre 
ufoer) hen over Rusland, kort før 
Sovjetunionen gik i opløsning? 

En skyggeregering? 


Der er måske en sidste jordnær for¬ 
klaring, men den er ikke rar. Findes 
der en ultra-hemmelig gruppe bag 
trekanterne - en gruppe, der er så 
fjernt fra de ordinære kanaler, at det 
amerikanske militær fuldstændigt 
har mistet kontrollen med den? 

Kan en sådan hemmelig gruppe 
eksistere? Vores nationale sikker¬ 
hedstjenester har mange forskellige 
niveauer i deres klassificeringer 
(højere end top secret) og mange 
uigennemskuelige forgreninger. Der 
er ingen tvivl om, at det amerikan¬ 
ske militær har mange ukendte Spe¬ 
cial Access Programs (SAP) betalt 
af utallige milliarder ”hemmelige” 
dollars. 

Kongressen har ikke effektivt 
overblik over alle disse projekter 
dømt ud fra de få hemmelige pro¬ 
grammer, offentligheden har fået 
kendskab til. En stor del kan blive 
holdt hemmeligt af hensyn til den 
nationale sikkerhed, og de flyvende 
trekanter kan være en af disse ting. 

Det er på dette punkt, at en 
analyse af de flyvende trekanter 
smelter sammen med selve ufo-fæ¬ 
nomenet. Som det første synes de 
flyvende trekanters flyveegenskaber 
at matche de mere traditionelle fly¬ 
vende tallerkeners. 

Der findes i hundredvis af 
kendte militære møder med ufoer. 
De fleste af dem kan ikke direkte 
betegnes som fjendtlige, men de 
er heller ikke specielt venlige. Ser 


(Tegning: 

Bo Møller Hemsen) 



man på både de amerikanske flys 
og disse objekters adfærd, ser ufoer 
ikke ud til at være under det ame¬ 
rikanske militærs kontrol. Det kan 
man også sige om i hvert fald nogle 
af trekanterne, fx den der trængte 
ind i luftrummet over de atomate 
faciliteter ved Indian Point i 1984. 

I mange år har folk sværmet 
omkring Area 5 1 for at se alle de 
mærkelige ting, som flyver rundt 
dér. Bob Lazar og hans venner var 
der i slutningen af 1980’erne, hvor 
de tilsyneladende filmede et bizart 
fartøj, som både kunne svæve og 
fare af sted. 

I december 1990 var kemikeren 


Gary Schultz sammen med en stor 
gruppe mennesker, da de, med hans 
ord, så ”en enorm, glødende tal¬ 
lerken, som pulserede med et klart 
orange-rødt lys, mens det fløj lang¬ 
somt over Jumbled Hilis - og den 
blev i en afstand på 400 m fulgt af 
en militær helikopter”. 

Objektet forsvandt bag bak¬ 
kerne og ind på Nellis flyvebasens 
område, mens helikopteren mu¬ 
ligvis landede på toppen af Bald 
Mountain. 

Der findes mange af den slags 
beretninger. Beviser de, at det 
amerikanske militær laver forsøg 
med nye fremdriftsmetoder, fx 


► 

antityngde og flyvende tallerkener? 
Muligvis. 

Vi kom måske meget tæt på 
en afsløring i en meget mærke¬ 
lig udgave af Aviation Week & 

Space Technology fra 1. oktober 
1990, hvor en stor del af indholdet 
handler om et dybt-hemmeligt tek¬ 
nologisk program med kryptiske 
referencer til en ikke helt forståelig, 
eksotisk teknologi, og rapporter om 
sorte, lydløse trekanter. Var sløret 
ved at falde? Bladet kom uhyggeligt 
tæt på at afsløre et eller andet. Man 
kan spekulere på, om nogen pludse¬ 
lig besluttede at dysse det ned. 

Det er værd at nævne, at Philip 
J. Klass, som i årevis har været 
meget skeptisk over for ufoer, var 
manden bag den omtalte udgave. 
Hverken Aviation Week & Space 
Technology eller Jane ’s Defense 
Weekly har senere fulgt op på sagen. 
De har formodentlig stadig berø¬ 
ringsangst over for begrebet ufoer. 
Eller måske er der noget helt andet 
involveret? De er fortsat tavse. 

Sammenlign deres tavshed med 
journalist George Knapps indsats. 
Her er en mand, som opnåede at 
få noget ud af Area 5 1. Meget af 
det tydede på, at man her gjorde 
sig store anstrengelser for at forstå 
og kopiere fremmed teknologi. 

Han talte med kongresmedlemmer, 
som blev forhindrede i at få svar 
på deres spørgsmål. Men ingen af 
de store blade har fulgt op på hans 
opdagelser. 

Konklusion 


Vi står i den situation, at vi ved, at 
nogle at trekanterne er vores (Chris 
Gibsons observation i 1989). Nogle 
af trekanterne er store. Nogle er 
små, og andre er ikke ”vores”. Hvis 
der er en enkel jordnær forklaring, 
må det være, at der eksisterer en 
skyggegruppe, sandsynligvis be¬ 
stående af personer langt inde i 
militærteknologiens ekstremt hem¬ 
melige verden, som har deres egen 
dagsorden og arbejder uafhængigt 
af den siddende regering. 

En person, som jeg har kor¬ 
responderet med, og hvis bedøm¬ 
melse jeg nærer stor tillid til, har 
fortalt mig, at han er ”95 pct.” sik¬ 
ker på, at et eller andet sted i denne 
ekstremt hemmelige verden har 
amerikanske militærfolk og viden- 
skabsmænd udviklet en ny form for 
fremdriftsmekanisme. De har med 
andre ord løst problemet omkring 
tyngdekraften og er derfor mæn- 
dene bag mange af trekanterne. En 


anden person, som jeg anser for at 
være højt respekteret og troværdig, 
fortæller mig, at han finder det me¬ 
get usandsynligt. 

Da det er meget svært at skille 
skidt fra kanel, står jeg tilbage med 
et meget nagende spørgsmål: Hvis 
de amerikanske sikkerhedstjenester 
på et tidspunkt har opfundet en 
version af de flyvende trekanter, 
hvorfor findes der så intet bevis på, 
at de har været brugt i de seneste 
krige? Havde det ikke været meget 
nyttigt at anvende dem i Golfkrigen 
i 1991? 

Der er selvfølgelig et svar på 
dette spørgsmål. De kan været brugt 
i al hemmelighed, så ingen har op¬ 
daget det. Eller militæret kan have 
vurderet, at det ikke var nødvendigt 
for at opnå en sejr, og det derfor 
var bedst at bevare hemmeligheden. 
Men det virker nu mærkeligt. 

Jeg tror, at der er hemmelige, 
jordiske, trekanter et sted derude. 
Men for mig ser det ud som om, at 
de fleste af trekanterne måske ikke 
”er vores”, de er fremmede af en 
eller anden slags. Hvad vi kan sige 
på nuværende tidspunkt er, at der 
endnu ikke findes en forklaring, 
som over for offentligheden brin¬ 
ger disse trekanter ned på jorden. 
Mange data mangler fortsat en for¬ 
nuftig forklaring. 

□ 


Noter 


7. Projekt Triangles hjemmeside 
http://homepage. ntl world.com/ 
project_ft/ 

8. ”Walter J. Boyne, Beyond the 
Wild Blue, A History of the United 
States Air Force, 1947-1997 , St. 
Martin’s Press, 1997, side 282. 

9. ”Belgium and the UFO Issue”, 
US Department of Defense doku¬ 
ment, 30. marts 1990. 

10. NIDS Triangle Research hjem¬ 
meside http://www.nidsci.org/ 
researchne ws. html 

11. ”Comparison of Unidentified 
Triangular or Deltoid Aircraft Loca¬ 
tion Patterns in Three Independent 
UFO Databases: NIDS, MUFON, 
and Larry Hatch”. National Institute 
for Discovery Science, juni 2001. 
http://216.128.67. 116/pdf/triangular 
craftdatabases.pdf 

12. Se Lighter than Air Solar , http: 
//www. lvcm.com/walden/ 

Se også: 
www.nidsci.org/ 
www. larryhatch. net/ 

Kilde: 


MUFON UFO Journal , maj 2004/- 
for & kmh 


UFOs and the National Security State 
An Undassified History. Volume 1: 1941-1973 


" Thorough and Monumental ” 

- Dr. Edgar Mitchell. Apollo 14 Aetronøvt 

fflF0s w 

and the National 
Security State 


SUFOI har købt en del af restop¬ 
laget af UFOs and the National 
Security State . Bogen udkom i april 
2000 og er på 544 sider med både 
en omfattende litteraturliste og et 
godt noteapparat. Bogen er ud over 
at være en kronologisk ufo-historie¬ 
bog for perioden 1941-1973 rig på 
observationsberetninger, klassiske 
hændelser og ufologiske sammen¬ 
hænge, som ikke er set før. 


An Undassified History 

Volume One: lim-1173 


RICHARD M. DOLAN 


Du kan sikre dig et unikt eksemplar 
af UFOs and the National Security 
State med Richard Dolans autograf 
ved at bestille bogen på kuponen 
side 23. Prisen er kun 349,00 kr. 











Fotosager 


UFO-NYT 1/2005 9 


Nedfald fra rummet/ 
skypumpe, kondensstribe...? 


Diskussionen gik højt på TV2 Vejret's debatsider på internettet i begyndel¬ 
sen af november måned 2004, da Peter Lorentzen fra Køge fremviste sit 
foto af en solnedgang. Det er også et flot foto. Den markante hvide stribe 
foroven i venstre side af billedet virker ved første øjekast ret mystisk. 


TV2 Vejret 



Blandt en lang række fotos af den smukke solnedgang den 7. november 2004 fik 
Peter Lorentzen dette billede i kassen. Den lille, lysende plet øverst i midten er blot 
en refleks i kameraets linse. Men hvad er den lysende, lodrette stribe foroven til 
venstre for solen? 

(Foto: Peter Lorentzen) 


Peter Lorentzen fortæller bl.a. om 
sine billeder: 

”Jeg tog i alt 32 billeder i tids¬ 
rummet fra kl. 16.08 til 16.11, og 
”tingen” er på billederne 5-22, som 
er taget i løbet af ca. 1 minut. Jeg er 
kun en sølle amatør, som ville foto¬ 
grafere en smuk, smuk solnedgang. 
Jeg var på cykel. Området er ved 
alléen ved Vallø slot, fotograferet i 
retning mod Herfølge. Åbne mar¬ 
ker, så derfor var der meget stille. 

Jeg opdagede først striben, da 
jeg kom hjem og ville kigge bil¬ 
lederne igennem. Jeg opfatter det, 
som om noget er kommet igennem 
skyerne relativt hurtigt og har truk¬ 
ket en kondensstribe efter sig, som 
derefter opløses af vind og vejr. 

Men det er kun mit visuelle indtryk 
af billederne. 

Det er rigtigt nok, at vi har 
mange fly i Køge, men jeg er dog 
sikker på, at hvis det havde været 


et jagerfly, så havde jeg hørt det, 
da jeg er interesseret i fly og er op¬ 
mærksom på det. 

Og ja, jeg har da undret mig 
over, at jeg ikke bemærkede noget. 
Har tænkt, om det har været noget 
på linsen. Jeg cykler hver dag i 
naturen og kigger efter de specielle 
ting, så det er da lidt mærkeligt, at 
jeg ikke bemærkede noget? Men det 
var en fantastisk smuk og farverig 
solnedgang.” 



De efterfølgende kommentarer på 
TV2 Vejret’s debatside var mang¬ 
foldige, og spændte lige fra me¬ 
teoritnedfald, nedfald af rumskrot, 
faldskærmsudspringer med røgfane 
efter sig, en skypumpe, en læk bal¬ 
lon der slipper gas ud - til toiletaf¬ 
fald fra fly. 

”Chris fra Aarhus” gik i debatten 
ind for et meteoritnedfald (en tidlig 
Leonide?): 

”1 går eftermiddag (09-11-2004) 
var jeg her i Aarhus N ved 16-tiden 
vidne til et stjerneskud, der var 
synligt i dagslys. En kraftig lysende 
partikel tog i ca. 2 sekunder lydløst 
flugten ca. 30° over horisonten mod 
NØ. Efter at have gransket billedet 
nøje, er det bedste bud, jeg kan 
komme med (især på grund af den 
bratte afslutning i den nedre ende 
af ’streak’en’), at der ikke er tale 
om et kondensspor fra et fly. Eneste 
måde en sådan kan fremkomme 
efter en jetmotor, skulle være, hvis 
der har været en inversion lige præ¬ 
cis i det luftlag, hvor sporet slutter. 
Der er desuden vinklen på skyggen 
på skyen, set i forhold til solen: 

Det kan bare ikke lade sig gøre, at 
den falder den vej, medmindre der 
er tale om en vertikal stribe. Nej, 
jeg tror, der er feset en bette sten 
gennem atmosfæren, lige inden bil¬ 
ledet blev taget, og at den netop er 
brændt op, dér hvor sporet slutter.” 

Flere af debattørerne var inde 
på, at der - på trods af det mærk- 


Udsnits forstørrelse a f Peter Lorentzens 
foto med den lysende stribe og dens 
skygge fra solen kastet op på skylaget. 


AF OLE 

HENNINGSEN 

værdige udseende - kunne være 
tale om en kondensstribe fra et 
fly, hvilket blev heftigt diskuteret. 
Debatten kan i sin helhed ses på 
denne adresse: http://vejret.tv2.dk/ 
article.php?id= 1547560 

Fotografen tilføjer 


Efter nogle dages debat på internet- 
tet tilføjede Peter Lorentzen bl.a.: 

”Jeg er meget åben over for 
løsninger. Jeg har som nævnt ikke 
nogen erfaring med dette, men sy¬ 
nes bare, at det er lidt sjovt. Men 
jeg må indrømme, at jeg nok holder 
mere på, at det kan være noget fra 
rummet, som enten er brændt op el¬ 
ler opløses. 

For mig at se er striben lidt for 
lodret og lang, til at det kan have 
været et jagerfly på vej ned, men 
intet er umuligt. De sidste billeder 
viser jo bare, at striben ændrer sig 
og opløses af vejr/vind. Den stop¬ 
per også så brat, som om noget er 
brændt op eller opløst. Men det 
bliver sikkert aldrig helt løst, hvad 
det er/var.” 

Peter Lorentzen sendte end¬ 
videre 4 af sine fotos til ame¬ 
rikanske dr. Tony Phillips fra 
www.spaceweather.com og bad om 
en kommentar. Men der kom dog 
aldrig nogen reaktion fra den side. 

SUFOI’s fotokonsulent ind i 
billedet 


En af debattørerne, Richo Andersen 
fra Nakskov, er en god bekendt af 
SUFOI. Han har sin egen detalje¬ 
rede vejrhjemmeside på adressen 
www.webvejr.dk. Han gjorde os op¬ 
mærksom på billedet, som vi straks 
lod gå videre til SUFOLs fotokon¬ 
sulent, fhv. pilot og overflyveleder 
Hans Bødker. Han meldte hurtigt 
tilbage og konstaterede, at der var 
tale om en contrail (en kondens¬ 
stribe) fra et fly: 

”Har set lidt på dette billede og 
læst kommentarerne på debatforum. 
Man må sige, at der er mange fan¬ 
tasifulde bud, men jeg er nu ikke i 
tvivl om, at der er tale om en con¬ 
trail fra et fly, der flyver mod den 
nedgående sol. 

Selv om jeg har set nogle af 
debattørerne gøre opmærksom på, 
at der ikke er nogen flyveplads i 
nærheden af Køge, så vil jeg stadig 
hævde, at det er et fly, der trækker 
en contrail. 

Den nedgående sol kaster end¬ 
videre en skygge på de høje cirrus- 
skyer, der i øvrigt har opadbøjede 


spidser, hvilket vidner om, at der er 
en varmfront på vej. 

Et fly i den højde har nået sin 
cruising-højde, hvilket ofte tager 
langt over 100 kilometer for et 
tungt lastet fly. Det er altså usand¬ 
synligt, at det skulle være startet fra 
en nærliggende flyveplads, og netop 
København og Køge området over¬ 
flyves af mange fly, der er startet i 
Sverige eller Finland. 

Folk er ofte ikke klar over, at 
man i klar luft kan se en contrail på 
flere hundrede kilometers afstand, 
og når den er belyst af den nedgå¬ 
ende sol, vil det nærmest virke, som 
om den gløder. Flyet er derimod 
sjældent synligt, medmindre solen 
reflekteres fra vingen eller kroppen. 

Der er for mig ingen tvivl om, 
at det er en contrail fra et fly, som 


overflyver i stor højde,” slutter 
Hans Bødker sin redegørelse. 

Fotografen Peter Lorentzen til- 
føjer: 

”1 øvrigt kan jeg fortælle, at jeg 
var derude igen den 11. novem¬ 
ber i ca. en time, og det vrimlede 
med fly. Talte mindst 20 fly i den 
time, jeg var der, så jeg må jo nok 
indrømme, at sandsynligheden for, 
at det er en contrail, er temmelig 
stor, selv om jeg har meget svært 
ved at se det, når jeg kigger på bil¬ 
ledet. For mig ser det stadig ud som 
noget, der kommer lodret ned igen¬ 
nem skyerne. Jeg tog 139 nye bil¬ 
leder i dag, så det bliver spændende 
at se, om der er nogle nye, sjove 
ting på billederne.” 

□ 



På udsnittet af et af de sidste billeder i serien, ses den hvide stribe 
deformeret, som det er almindeligt for kondensstriber fra fly. 
(Foto: Peter Lorentzen) 

Hvad er det for en kugle på himlen? 


”Kan I fortælle mig, hvad det er for 
en kugle, man ser på himlen?” 

Sådan startede Jørn Pilkjær, 
Rødby på Lolland, sin henvendelse 
til SUFOI, da han fremsendte et 
foto til www.ufo.dk den 22. septem¬ 
ber 2004 og fortsætter: 

”Det ligner Månen, men er det 
ikke. Den gik nemlig ned kl. 16.33. 
Billedet af solnedgangen har jeg 
taget tirsdag den 7. september 2004 
kl. 19.55 i stik vestlig retning mel¬ 
lem Rødby og Rødbyhavn, og jeg 
så intet unormalt under optagelsen. 
Jeg har yderligere sendt billedet til 
TV2Vejret for at få et bud på, hvad 
jeg har fotograferet, men de har nu 
ikke svaret.” 


En nærmere gennemgang af 
fotoet og dets billedoplysninger 
fortæller, at fotoet er taget med et 
digitalkamera af mærket HP Pho- 
toSmart C935 på 1/60 sek., og der 
er anvendt blitz. Dette kan endvi¬ 
dere ses på billedet. 

Den lysende runde plet på Jørn 
Pilkjærs foto skyldes nu ikke et 
stort, lysende objekt på himlen som 
fx Månen. Pletten er opstået, fordi 
der er anvendt blitz ved optagelsen. 
Apparatet har selv udløst blitzen. 
Samtidig har der været en meget 
lille partikel i luften - støvkorn el¬ 
ler lign. - lige foran kameraet. Den 
lille - af blitzen oplyste - partikel 
aftegnes uskarpt pga. den korte 


afstand til objektivet på kameraet, 
og bevirker derfor netop en sådan 
rund, lysende aftegning. 

SUFOI har tidligere fået tilsendt 
flere fotos af denne type, og der er 
offentliggjort en detaljeret artikel 
om denne type fænomen i UFO- 
Nyt nr. 1/2004 med titlen ”Orberne 
kommer”. 

Jørn Pilkjærs billede og forkla¬ 
ringen blev offentliggjort i SUFOIs 
elektroniske UFO-Mail, og det 
afstedkom flere henvendelser fra 
læserne. Efterfølgende blev billedet 
offentliggjort i Lolland-Falsters 
Folketidende den 9. oktober 2004 
med overskriften: ”Ufo-ekspert lø¬ 
ste gåden om den mystiske måne”. 

UFO-Mails læsere reagerede 
meget forskelligt. 

Beregning ønskes 


O. G. i Vedbæk er meget kontant i 
sin kommentar: 

”Den køber jeg ikke. Et støvkorn 
foran kameraet ville aldrig kunne 
ses som et objekt af den størrelse 
- og den skarphed. Kan vi venligst 
få en kvalificeret ingeniørmæssig 
beregning. Det her er rent pop.” 

Men efter at O.G. har haft lej¬ 
lighed til at stifte bekendtskab med 
UFO-Nyt artiklen om ”Orberne 
kommer”, bøjer han sig for argu¬ 
mentationen og meddeler, at han er 
helt enig med artiklens forfatter og 
tilføjer: Partikler foran objektivet 
belyst af blitzlys kan fremkalde 
orbs. 

Ikke støvkorn for øjnene 



Jørn Pilkjærs flotte billede af vesthimlen efter solnedgang viste en usædvanlig af¬ 
tegning. 


AF OLE 

HENNINGSEN 



Form og udseende på denne forstørrelse bekræfter at der var tale om en lille parti¬ 
kel i luften, oplyst af blitz nær kameraet. 


”Kan ikke passe til den kugle,” 
skrev en anden af læserne, B, der 
fortsatte: ”Er en letkøbt dom. Det er 
nøjagtigt den kugle, som min kone 
og mig så på en eftermiddag med 
klart solskin. Har sendt ind til jer og 
forespurgt, hvad det kunne være? 

Så stadig et ufo. Tror ikke på, at 
vi havde støvkorn for øjnene i må¬ 
ske fem minutter. Og det var ikke 
Månen, da den stod fem streger fra 
kuglen, vi så. Så på den igen.” 

Solspejlinger? 


B. Nielsen fra Stubbekøbing skrev: 
”Ang. Jørn Pilkjærs observation den 


► 

B. Nielsens tegning 
af hvordan den 
omtalte spejling 
kan være foregået. 



Solsøjle fotograferet af Jens Sveistrup, Birkerød, med et Canon EOS 5000 38-76 
mm på Fu ji Color 200 ASA. 


7. september af en rund skive på 
himmelen, der ligner Månen. Sam¬ 
menlignelig med en tidligere ob¬ 
servation, som jeg sammen med en 
gruppe andre unge havde i ca. 1974 
over Grønsund. 

Solen var gået under horisonten 
og spejlede sig i solskiver på him¬ 
melen i styrke som Månen. Solspej¬ 
lingerne på himlen vandrede fra syd 
mod nord. De kom fra Falster og 
gik mod nord over Grønsund. Over 
Sjælland ca. 15 km ude bøjede de af 
og gik mod vest. 

De solspejlinger, vi så, startede 
med en enkelt skive 2-3 gange, og 
blev derefter til 2 skiver som parvist 
fulgtes ad på himlen. Ved afslutnin¬ 
gen blev det igen til en enkelt et par 
gange. Hvorefter det ophørte. Alt 
sammen, mens det mørknedes. 

Jeg tror selv, at det var solspej¬ 
linger, som er gået ind under nat¬ 
tehimlen og op under de øverste lag 
i atmosfæren. 

Jørn Pilkjærs foto fra den 7. 
september kan udmærket godt have 
været en solspejling på himlens 
fugtige lag, som reflekterer den 
runde skive tilbage mod jorden. 

En spejling i luftlagene vil ikke stå 
helt skarpt,” slutter B. Nielsen sin 
henvendelse sammen med en skitse 
af, hvordan en sådan spejling skulle 
kunne foregå. 

Henvendelse til DMI 


UFO-Nyts redaktion har sendt be¬ 
retningen og tegningen videre til 
DMI - Danmarks Meteorologiske 
Institut - med en forespørgsel om, 
hvorvidt en sådan type af spejlinger 
kendes af meteorologerne. 

Klimatolog John Cappelen siger 
til VFO-Nyt : 

”Jeg er overbevist om, at fo¬ 
tografen har taget et billede af en 
smuk solnedgang (hvad man ikke 


bør bruge blitz til) og bagefter op¬ 
daget ’fænomenet’. Forklaringen 
må være, at en partikel, evt. et lille 
insekt, har været tæt på objektivet. 
Når partiklen ikke er i fokus, vil 
den blive gengivet som det, man i 
optikken kalder en spredningscirkel, 
en lysplet med perfekt cirkulær af¬ 
grænsning. 

På billeder taget med blitz i Qa- 
naq i en meget kold polarnat har en 
af mine kolleger, Leif Rasmussen, 
set sådanne lyspletter i stort tal. År¬ 
sagen var her ganske små og ellers 
næsten usynlige iskrystaller i luften. 

Spejling af Solen efter solned¬ 
gang i højtliggende isskyer (cir- 
rus), hvor iskrystallernes spejlende 
flade er horisontal, er et velkendt 
fænomen, men vil altid have ka¬ 
rakter af en diffus vertikal lyssøjle 
- en såkaldt solsøjle,” slutter John 
Cappelen fra DMI’s Sektion for 
Vejr- og Klimainformation sit svar 
til UF O-Nyt. 

Så en såkaldt solspejling kender 
man ikke til på DMI, og en solsøjle 


ser helt anderledes ud end beskre¬ 
vet. 

Lille partikel i luften 


Fotoeksperter er altså enige i 
SUFOFs konklusion om, at der på 
Jørn Pilkjærs foto er tale om en 
meget lille partikel i luften - fnug, 
støvkorn el.lign. - lige foran kame¬ 
raet. Den lille - af blitzen oplyste 
- partikel aftegnes uskarpt netop på 
denne måde pga. den korte afstand 
til objektivet på kameraet. 

□ 


Send fotos til UFO-Nyt 

Vi er interesseret i at se, hvad 
der fotograferes rundt om samt 
i at modtage kommentarer fra 
læserne, så har du taget lignende 
fotos - eller måske helt andre 
med mærkelige ting på - vil vi i 
Skandinavisk UFO Information 
meget gerne kigge nærmere på 
dem. 

Fotos og oplysninger kan 
fremsendes via info@sufoi.dk. 
Fotografier skal fremsendes i ori¬ 
ginal stand, hvis der er tale om 
digitale fotos. De må ikke først 
være redigeret i et billedbehand¬ 
lingsprogram. 

Almindelige papirfotos og ori¬ 
ginale negativer kan fremsendes 
til SUFOI, Postboks 95, 6200 
Aabenraa. 

Ufoerne over Mexico 


En analyse udført af fremtrædende eksperter viser, at der kan være en 
jordnær forklaring på de mystiske objekter filmet over Mexico i marts 


2004. 



En nu klassisk ufo-video blev opta¬ 
get om eftermiddagen den 5. marts 
2004 i det sydlige Mexico, over 
delstaterne Chiapas og Campeche. 
Et Merlin C26, et fly fra SEDNA 
- det mexicanske forsvarsministe¬ 
rium - var på en rutinepatrulje for 
eventuelt at afsløre narkosmugling 
og andre illegale aktiviteter. Flyet 
var udstyret med et Star SAFIRE 
II infrarødkamera fremstillet hos 
FLIR Systems i Portland, Oregon. I 
3.500 meters højde optog det infra¬ 
røde kamera en sekvens med uiden¬ 
tificerede objekter. På et tidspunkt 
var der i alt 11. 

Ufoerne fremstod (ligesom så 
mange andre formodede ufoopta¬ 
gelser) blot som klare lyspunkter 
uden detaljer af nogen art. De afveg 
dog fra mange andre ufoobserva¬ 
tioner, da de kun kunne ses i det 
infrarøde spektrum og ikke med 
det blotte øje. Infrarødsystemer 
som Star SAFIRE II registrerer 
elektromagnetisk stråling i 3 til 5 
micron-området med en opløsning 
på 640 x 480 pixels. Objekternes 
udseende afhænger af det filmedes 
temperatur. Det betyder, at objekter 
varmere end baggrunden ser ud til 
at være selvlysende. Udstyret kan 
både optage billeder digitalt og på 
almindelige videobånd, som dog 
har en ringere opløsning, hvilket er 
tilfældet her. 

Infrarødsystemer er meget nyt¬ 
tige til brug i dagslys, især i et 
fugtigt klima hvor sigtbarheden er 
meget ringe, da infrarød stråling 
trænger lettere gennem atmosfæren 
end synligt lys. Disse objekter blev 
optaget som meget tydelige i det 
infrarøde spektrum, hvilket tyder 
på, at de var meget varme. Men 
pga. manglende oplysninger om 
udstyrets data er det ikke muligt at 
beregne de aktuelle temperaturer. 

For at få et bedre kendskab til 
udstyret og de omstændigheder, 
som filmen var optaget under, 
kontaktede jeg John Lester Miller, 
forfatter til over 40 videnskabelige 
artikler og fire lærebøger om infra¬ 
rød- og elektro-optisk teknologi. 

Han er også aktiv medlem af Ore- 


gonians for Rationality [1]. Han 
forklarede: 

”Det, at ufologerne påpeger, at 
objekterne ikke kunne ses visuelt, 
giver ingen mening. Disse systemer 
er konstrueret til kun at registrere 
objekter, som ikke kan ses med det 
blotte øje. Det ville rent ud sagt 
være spild af skatteborgernes penge 
at udstyre et fly med udstyr, som 
ikke kunne registrere objekter, der 
er usynlige for det menneskelige 
øje. Hvis øjet kan se alt det, som 
IR-sensoren kan se, ville det være 
meget billigere og mere effektivt at 
placere et par menige soldater med 
kikkerter om bord i flyet. Men det 
er ikke tilfældet. Ved at registrere 
den infrarøde, elektromagnetiske 
stråling, der opstår som følge af 
forskellige temperaturer, får man et 
helt andet billede. For eksempel kan 
man på et infrarødt billede meget 
let se mennesker og dyr på mange 
kilometers afstand om natten, hvil¬ 
ket hverken øjet eller CCD-celler 
kan. Dertil kommer, at jo større 
bølgelængde det infrarøde lys har, 
jo lettere trænger det gennem atmo¬ 
sfæren. Derfor har mange kommer¬ 
cielle fly fået installeret infrarødt 
udstyr som hjælp for piloterne. 

Disse billeder blev taget under 
de værst tænkelige forhold. Hede, 
fugt og delvist skyet over både 
land og hav, og under den termiske 
ustabilitet, der er ved solop- og 
nedgang. Det er meget vanskelige 


atmosfæriske forhold at tage gode 
og nøjagtige billeder i. Forholdene 
påvirker i høj grad kvaliteten af bil¬ 
leder taget i det synlige spektrum, 
og også i større og mindre grad 
billeder taget i det infrarøde spek¬ 
trum. Under disse forhold er det 
ikke mærkeligt, at det var umuligt 
at se noget med det blotte øje, og at 
de infrarøde billeder er uskarpe og 
forvrængede. 

Det lille objekt under hoved¬ 
objektet kan være refleksioner fra 
havet eller landjorden (almindeligt i 
det infrarøde område) eller et spejl¬ 
billede. Den slags fænomener ses 
typisk under sådanne omstændighe¬ 
der. Lysets afbøjning i atmosfæren 
kan også have betydning. 

Alt tredimensionelt, som over¬ 
føres til en todi mensionel flade 
(malerier, fotografier, tv-bilieder el¬ 
ler infrarøde billeder på en skærm), 
mangler visse informationer om 
dybde. Det er umuligt drage nogen 
slutning ud fra et billede, som er 
baseret på lys eller størrelse, med 
mindre lyset og størrelsen er kendte 
faktorer, og de atmosfæriske for¬ 
hold er kendte. Det samme gælder 
sensorens indstilling. Der er simpelt 
hen for mange ukendte faktorer til, 
at man kan løse ligningen. 

Malere og fotografer har længe 
udnyttet menneskets tendens til 
forestille sig dybden i et todimen- 
sionelt billede. I infrarøde sensorer 
bruger man af den grund ofte la- 

serudstyr til at skabe dybden, men 
det gjorde man ikke i det udstyr, 
som optog de nævnte billeder. Den 
bedste måde at måle afstanden på er 
ved hjælp af radar.” 

I et par tilfælde oplyser man, at 
de uidentificerede objekter dukkede 
op på radaren. Position og antal¬ 
let af radarekkoer kom imidlertid 
ikke så tæt på de infrarøde, så det 
kunne ikke være de samme. Så det 
var altså ikke objekterne optaget 
på video, som blev set på radaren. 
Dette er ofte tilfældet, når visuelle 
ufoobservationer (eller som i dette 
tilfælde infrarøde observationer), 
bliver ”bekræftet” af radar. Radar¬ 
dataene fra flyet blev desværre ikke 
optaget, så vi har kun besætningens 
oplysninger. Den militære radarope¬ 
ratør i byen Carmen blev kontaktet, 
men han kunne ikke se de ukendte 
objekter [2]. 

Ufo-forskeren Brad Sparks plot¬ 
tede den retning og afstand, som 
flyets radar registrerede, ind på et 
kort og opdagede, at nogle af ek- 
koerne måtte komme fra Yucatan 
motorvej 186. Han mener, at ob¬ 
jekternes hastighed målt af radaren 
(52 knob, eller 96 km/t) passer godt 
med lastbilers hastighed. Han kon¬ 
kluderede, at nogle - måske alle de 
objekter der blev set bevæge sig på 
radaren - var lastbiler på motorve¬ 
jen [3]. Mange slags objekter, både 
flyvende og på jorden, kan dukke 
op som mål på et flys radar og in¬ 
frarøde sensorer. 

Videobåndene blev overdraget 
til Jaime Maussan - en kendt mexi¬ 
cansk tv-journalist, som har skabt 
sin karriere på sensationer om for¬ 
modede ”uforklarlige mysterier”. 
Maussans journalistiske arbejde 
spænder fra det sensationelle til 
det absurde. I år 2000 talte han fx 
på en ufo-kongres om ”glødende 
ikke-jord i ske”, som blev set overalt 
i Mexico. Han påstod endda, at han 
selv havde set en. Han viste også et 
foto af en formodet fremmed ”livs- 
form”, som Apolio 11 astronauterne 
angiveligt skulle have mødt på Må¬ 
nen. Væsenet gik under navnet ”E1 
Hombre de la Luna”. [4] 

Hvis man forventede en objektiv 
bedømmelse af objekterne på vi¬ 
deoen, var Maussan nok den sidste 
person, man skulle have givet den 
til. Det var faktisk også det, som 
Ratil Trejo Delarbre skrev i en leder 
i den indflydelsesrige mexicanske 
avis La Cronica de Hoy den 17. maj 
2004. 

Den 11. maj 2004 holdt Maus¬ 
san en pressekonference, hvor 


han fremhævede videoen som et 
sensationelt mysterium. Maussans 
historie fandt vej til alle klodens 
nyhedsmedier, deriblandt Associ¬ 
ated Press, CNN, Reuters, MSNBC, 
USA Today og Fox News. Han 
var også hurtig til at vise videoen i 
sit tv-show og på en web-side [5]. 
Web-siden er fyldt med en blanding 
af informationer og misinforma¬ 
tioner om objekterne. Der står, at 
de ”haloer”, man kan se rundt om 
objekterne, er bevis på et meget 
kraftigt magnetisk felt. Og det bli¬ 
ver værre med andre ting om objek¬ 
ternes ”frekvens” og ”hvirvel” såvel 
som deres formodede ødelæggelse 
af ”entropien” - alt sammen en 
gang pseudovidenskabelig! vrøvl. 

Desværre kom mange, som 
udgiver sig for at være skeptiske, 
med overilede erklæringer om ob¬ 
jekterne, og kastede på den måde et 
dårligt lys over alle ufoskeptikere. 

Urania Astronomical Society i 
staten Morelos sagde til avisen El 
Universal den 13. maj, at de fil¬ 
mede ufoer kunne være en gruppe 
vejrballoner. Dr. Julio Herrera fra 
Mexicos National Autonomous Uni- 
versity sagde til Associated Press, at 
ufoerne var elektriske udladninger 
i atmosfæren - en teori som ikke 
giver nogen mening. Nogle dage 
senere kaldte han dem ”kuglelyn”. 
Rafael Navarro fra det samme 
universitet sagde på en pressekon¬ 
ference den 14. maj, at ufoerne var 
lysende gnister af plasma-energi. 
Den mexicanske astronom José de 
la Herrin mente, at det stationære 
objekt kunne være meteordele. 

Ufologerne triumferede og 
gjorde nar ad disse absurde for¬ 
klaringer og fik det til at se ud, 
som om skeptikerne var håbløse 
uvidende fjolser, der ikke kunne 
genkende et fremmed rumskib, når 
de så det. Det er intet galt i at sige: 
”Jeg har endnu ikke modtaget nok 
informationer til at kunne fortælle, 
hvad det er for objekter, men jeg er 
sikker på, at når jeg får flere oplys¬ 
ninger, kan jeg finde en almindelig 
forklaring.” 

Den 20. maj havde nogle skep¬ 
tiske analytikere fundet en mulig 
kilde til objekterne: flammer fra 
boreriggene i Campeche Bugten. 
Denne region er centrum for Mexi¬ 
cos olieindustri med mere end 200 
oliekilder og ni boreplatforme - 
mange af dem tæt på byen Carmen. 
Man kan høre, at en af stemmerne 
på videoen siger, at objekterne er 
”ved Carmen”. Man kan godt tænke 
sig, at der midlertidigt er blevet 


brændt naturgas af ved oliekilderne 
- men man ved også, at der ved 
olieudvindingen i regionen brænder 
flammer konstant. I området er der 
også anlæg, som fremstiller meget 
store mængder damp, der pumpes 
ned i undergrunden for at øge tryk¬ 
ket og derved få olien til at flyde 
lettere. 

En anonym Udendørsarbejder” 
på boreriggene skrev på en miljø¬ 
forkæmperhjemmeside www.myout 
doorjournal.com: 

”Hver dag, mens jeg arbejdede, 
kunne jeg på så stor afstand, at det 
var næsten utroligt for det blotte 
øje, se flammerne brænde. Jeg har 
fået fortalt, at ved alle kilderne 
brænder man gassen af for at få 
råolien til at flyde. Fra hver produk¬ 
tionsplatform er der boret mindst 
12 rør ned i havbunden i forskellig 
dybde. På hver platform er der en 
flamme - på nogle to - som bræn¬ 
der 24 timer i døgnet 365 dage om 
året. ... Når man om natten ser 
tværs over Campeche Bugten, lig¬ 
ner det en skovbrand ude af kontrol, 
lige meget i hvilken retning man 
kigger. Den sorte røg driver ud over 
området og hører aldrig op!” 

Den 26. maj kom kaptajn 
Alejandro Franz fra den private me¬ 
xicanske ufoorganisation Alcione 
til den samme konklusion. Han er 
noget mere skeptisk end Maussan 
og hans kolleger. Franz, en for¬ 
henværende pilot, som har fløjet 
meget i den omtalte region, skrev i 
det meget læste Online forum UFO 
Updates : 

”Cantarell området eller Canta- 
rell komplekset, som befinder sig 
80 km ude i Campeche Bugten, er 
det største oliefelt i Mexico. ... 
Objekterne (lysene) er faste punkter 
med en mørk baggrund (havet), 
mens kameraet om bord følger 
lysene, der kommer fra en meget 
kraftig lyskilde ... lysene kommer 
fra flammer på de stillestående bo¬ 
replatforme (passiv ild) placeret i 
Den mexicanske Golf mellem 50 og 
90 km fra byen Ciudad del Carmen, 
hvor objekterne i mindst ét tilfælde 
på FLIR eller radar angiver, at det 
er lige over Ciudad del Carmen.” 

[ 6 ] 

På Alcione-hjemmesiden bringer 
Franz en del oplysninger om og 
mange billeder af Cantarel oliefeltet 
og de altid brændende flammer. 
Ingen fornuftige mennesker vil efter 
at have set hans billeder af flam¬ 
merne fra oliefelterne og sammen¬ 
lignet dem med de infrarøde ufoer 
fra videoerne afvise den mulighed, 

at der er tale om en og samme ting. 

Franz tager fejl, når han antager, 
at flyet var på vej mod nord på det 
tidspunkt, videoen blev taget. Flyet 
var på vej mod øst med en kurs på 
omkring 80 grader. Det er blevet 
bekræftet af en hændelse 26 minut¬ 
ter inde i den 30 minutter lange 
videosekvens. Mandskabet blev 
kortvarigt overrasket over billedet 
af det store runde objekt på Star 
SAFIRE II. De zoomede ind og så, 
at det var Månen, der stod op. "Må¬ 
nen, er det ikke Månen?" griner de. 
Månen stod op omkring kl. 17.20, 
dér hvor de befandt sig på 75 grader 
vest. Da Star SAFIRE II’s retning i 
forhold til flyet var omkring -5 gra¬ 
der (lidt til venstre for ret fremad), 
bekræfter det, at flyet havde en kurs 
på 80 grader. Det har måske, eller 
måske ikke, betydning, at Solen på 
det tidspunkt befandt sig i retningen 
260 grader - altså lige bag flyet. 

Star SAFIRE II registrerede hele 
tiden objektets højde og retning i 
forhold til flyets position. Ufoets 
højde er inden for en til to grader 
over horisonten i forhold til flyet. 
Besætningen sagde, at objekterne 
var i samme højde, dvs. ved ho¬ 
risonten. Et flys højde ved "flad 
flyvning" afhænger af en række 
faktorer, inklusive dets hastighed, 
trim, krængningsvinkel, indstilling 
af flapperne, spoilerne osv. Hvis 
flyet foretog en stigning på en til tre 
grader fra vandret (typisk for nor¬ 
mal flyvning), skal det tastes ind på 
højdemarkeringen på den infrarøde 
sensor. Det betyder, at en "nul stig- 
ning"-indtastning på sensoren viser, 
at den peger under horisonten, når 
den peger bagud. 

Under den største del af ufoob¬ 
servationen blev retningen til objek¬ 
tets aflæst til omkring -134 grader. 
Det er ca. kl. 07.00-position - altså 
bag flyet. Plottet ind på et kort med 
flyets position og kurs peger dette i 
retning af komplekset af borerigge 
ved den største oliekilde i Campe- 
che Bugten. 

På videoen kan man se objek¬ 
terne lige over vandet, men det er 
svært at bedømme deres højde over 
havet og deres relative bevægelse 
i forhold til havet. Da de to klare 
ufoer ses bag dunede skyer (øverst 
på fotoet), er det infrarøde kamera 
sat på medium zoom, hvilket giver 
en åbningsvinkel på 3,4 til 2,6 gra¬ 
der. Vi kan se de to store borerigge. 
Kort efter slår operatøren over på 
en kraftigere zoom, så åbnings¬ 
vinklen bliver på blot 0,04 til 0,03 
grader. Det gør objekterne ni gange 



Øverst ses in fra¬ 
rødbilleder af de 
to "ufoer": Olie¬ 
udvindingsplat¬ 
forme med meget 
varme flammer 
set med medium 
zoom. Nederst i 
billedserien de 
samme "ufoer" 
med maksimum 
zoom: Man kan 
nu se de enkelte 
flammer fra hver 
oliekilde. 


større. Man kan se resultatet nederst 
på billedserien, hvor flammerne fra 
hver borerig ses, hvilket giver ni el¬ 
ler flere "ufoer". Når man sammen¬ 
ligner denne flamme med fotoet på 
Alcione hjemmesiden, som viser 
et foto af flammerne på boreriggen 
taget i dagslys, vil man se, at de 
passer meget godt sammen. 

Objekterne ser ud til at bevæge 
sig i forhold til skyerne, som pas¬ 
serer foran dem. Det giver en 
illusion af bevægelse. Det er imid¬ 
lertid flyets bevægelse i forhold til 
skyerne samt skyernes bevægelse, 
der får de forstørrede lys til skifte 
position i forhold til skyerne. Da 
retningen til objekterne ikke ændrer 
sig nævneværdigt, mens de bliver 
filmet, står det klart, at objekternes 
tilsyneladende bevægelse i forhold 
til skyerne primært skyldes flyets 
bevægelse i forhold til skyerne, og 
ikke at objekterne flytter sig. 

Denne situation opstår tit, når 
man bruger teleobjektiv på et video¬ 
kamera og filmer fx fjerntliggende 
bjerge. Mens man holder kameraet 
rettet mod bjergene, går man hen ad 
en træbevokset sti. Træerne vil så få 
en tilsyneladende vinkelret bevæ¬ 
gelse (eller optisk flow) som følge 
af kameraets bevægelse, mens bjer¬ 
gene nærmest står helt stille. Når 
man er træt, stresset, desorienteret 
og begrænset til at se et tredimen- 
sionelt billede på et todimensionelt 
display, er det let for besætningen at 
blive forvirret angående, hvad der 
egentlig bevæger sig. Alle ufoerne 
filmet med Star SAFIRE II befinder 
sig på den venstre side af flyet, i 
retning mod Den mexicanske Golf. 


De fleste i en retning på omkring 
-134 grader. 

Med hensyn til kvaliteten på det 
vi ser på billederne på ufo-videoen, 
forklarer Mi lier: 

"I modsætning til CCD’er 
(charge-coupled devices - et fo¬ 
todetektorsystem som bruges i 
videokameraer og digitale fotogra¬ 
fiapparater) er infrarødt udstyr i fly 
forsynet med sensorer, der på pixel- 
niveau virker på en anden måde. 
Normalt indstiller brugeren udsty¬ 
ret, så det fungerer på en måde, 
der er tilpasset den enkelte opgave. 
Hvis ikke det bliver gjort, får man 
ikke de ønskede billeder. 

I 1990’erne fik man udstyr, der 
gjorde den infrarøde fotografering 
bedre. Det drejede sig både om 
sensorer og optik. Resultatet blev, at 
man kunne korrigere farverne. Sam¬ 
tidig blev udstyret mindre og ikke 
mindst billigere. 

Desværre er outputtet fra de 
infrarøde sensorer optaget i et stan¬ 
dard videoformat (fx NTSC eller 
PAL). Det var almindelige vide¬ 
ostandarder, da udstyret blev desig¬ 
net. Det infrarøde udstyr har et dy¬ 
namisk område på 13 eller 14 bits, 
men billedbehandlingsprogrammet 
komprimerer dette dybe område på 
en nonlineær måde og frembringer 
et forskønnet billede på seks eller 
otte bits til displayet og videoopta¬ 
gelsen. Med andre ord, der går des¬ 
værre en del informationer tabt. 

Det er det samme ved camcor¬ 
dere. Kompressionen er tilpasset 
motiv og detaljer, men indstillin¬ 
gerne bliver ikke registreret. Dette 
sammen med andre faktorer som 


► 

Observationer 


Merlin C 26-flyets 
rute. Ser man 
bagud i en vinkel 
på -134 grader, 
kigger man mod 
boreriggene ved 
Campeche Bugten. 
De formodede 
” radar-ufoer ” be¬ 
fandt sig i modsat 
retning - foran 
flyet. Nogle af 
dem var muligvis 
lastbiler på Yuca- 
tan motorvejen. 

(Kort: Henrik 
Klinge Pedersen) 



atmosfæriske forhold udelukker de 
luftbårne infrarøde systemer fra at 
registrere præcise data, i modsæt¬ 
ning til håndholdte termografiske 
og videnskabelige kameraer. Fra et 
videobånd kan man ikke få nogen 
radiometriske data, så det er alt 
sammen behandlet på en ukendt 
måde med en nonlineær og tilpas¬ 
set algoritme for at få et så tydeligt 
billede som muligt på et almindeligt 
tv. Det er også sådan, at enhver 
kopi, som man tager, forringer 
kvaliteten af det optagne, og alle 
formater (DVC, SVHS, VHS osv.) 
har deres egen måde at behandle 
dataene på, hvilket gør pålidelige 
videnskabelige målinger umulige.” 

Ufo-troende, som deltager i 
on line-debatten på UFO Updates 
har gjort nar ad den velbegrundede 
forklaring, at de mexicanske ufoer 
var flammer fra oliefelterne i Den 
mexicanske Golf. Samtidig har 
mange fremtrædende ”ledere” af 
forskellige ufo-grupper meget re¬ 
spektløst leet ad forklaringen, som 
de finder absurd. 

Ufo-forfatteren Ray Stanford 
har spottende sagt ”flammer fra 
borerigge sporet på radar nær flyets 
højde”, hvilket ikke er rigtigt. Sand¬ 
heden er, at radarmålene befandt sig 
i en helt anden retning og var fjerne 
objekter nær horisonten og måske 
helt nede ved jordoverfladen. 


Roswell-forkæmper David 
Rudiak sagde grinende ”usynlige, 
flyvende oliekilder”, mens Alfred 
Lehmberg har udtalt, at skeptikerne 
lige så godt kunne foreslå højtfly¬ 
vende fyrtårne og gasfyldte peli¬ 
kaner”. Andre nævner alfer, engle, 
brændende måger osv. 

Jaime Maussan hævder, at flam¬ 
merne fra oliekilderne ikke kunne 
være synlige, da de var 125 til 200 
km eller længere borte. Han for¬ 
sømmer at nævne, at fra en højde 
på 3.500 m er horisonten synlig i en 
afstand på 211 km, og at atmosfæ¬ 
risk refraktion (afhængig af meteo¬ 
rologiske forhold) typisk forlænger 
denne afstand, hvilket flammernes 
højde over havet også gør. 

□ 


Kilde: 


Skeptical Inquirer, september/ 
oktober 2004 /-for 


Noter 


1. Miller er forfatter til lærebogen 
Principles oflnfrared Technology: 

A Practical Guide to the State of 
the Art. (Kluwer Academic Pub¬ 
lishers, 1994) og Photonics Rules of 
Thumb (McGraw-Hill, 2004) samt 
to supplerende versioner af Photo¬ 
nics Rules of Thumb (McGraw-Hill 
1994 and 2003). 

2. Information fremlagt af Jaime 
Maussan. 

Se www.virtuallystrange.net/ufo/ 
updates/2004/may/m26-003. shtm 1 

3. Se www.virtuallystrange.nec/ufo/ 
updates/2004/jun/m01-002.shtml 

4. Angående Bay Area UFO Expo, 
San José, Californien, September, 

2000. Se “Reptoids and Martians 
invade Silicon Valley” by Robert 
Sheaffer, Skeptical Inquirer, januar 

2001. 

5. Se Maussans hjemmeside om 
videoen på www.ovnistv.tv/noci- 
mayo/n_l lmayo_reporte.htm. 

6. Se Franz’ originale udgave på 
www.virtuallystrange.nec/ufo/ 
updates/2004/may/m2701 l.shtml. 
Alciones hjemmeside hedder 
www.alcione.org. 

7. Se www.istp.gsfc.nasa.gov/ 
scargaze/Shorizon.htm, hvor der er 
en forklaring på, hvordan man be¬ 
regner afstanden til horisonten som 
en funktion af højden. 


Robert Sheaffer er medlem af 
CSICOP og har længe været 
skeptisk ufoforsker. Han er 
forfatter til UFO Sightings (Pro- 
metheus Books, 1998). Hans 
hjemmeside om ufoer og andet 
set fra en skeptisk synsvinkel: 
www.debunker.com 


Læs også om Mexico-ufoerne i 
UFO-Nyt nr. 3/2004 side 4-8. 

De leder efter ET 

m — . ..... 

De er ikke iklædt vaskebjørnshuer, selv om de vader rundt i vildnisset og 
leder efter de yderste grænser. 


Resultaterne, planerne og drøm¬ 
mene hos vore dages rumindustri 
fremlægges hvert år på en gigantisk 
kongres kendt som International 
Astronautics Congress (IAC). I en 
hel uge sværmer tusindvis af raket¬ 
eksperter, folk fra rumagenturerne 
og satellitbyggere som bier omkring 
en krukke honning i IAC’s store 
haller for at finde de mest interes¬ 
sante foredrag og seminarer. Bløde 
pelshatte og store jagtknive er yt, 
x mens italiensk tøj og mobiltelefoner 
er in. Der er faktisk ikke - når man 
ser bort fra det skræddersyede tøj 
- den store forskel på vor tids pio¬ 
nerer og de pionerer, der erobrede 
det vilde vesten: De tiltrækkes alle 
af risikoen, spændingen og det for¬ 
førende eventyr. 

Siden 1971 har SETI været en 
del af IAC, og det bliver i alminde¬ 
lighed fejret med en hel dags præ¬ 
sentationer af de seneste data, tek¬ 
nologien og den sociale betydning, 
som søgningen efter ikke-jordisk liv 
har. Kongressen i 2004 blev holdt 
i Vancouver, en canadisk by der 
ligger som en juvel fanget mellem 
bjergene og havet. Ret passende har 
Vancouver fået sit navn efter en af 
det 18. århundredes største opdagel¬ 
sesrejsende. 

SETI-præsentationerne gik lige 
fra de seneste teleskopopdagelser 
til det sprog, som ET vil bruge som 
signal. En omfattende gennemgang 
af dette materiale ville højst sand¬ 
synligt sætte læsernes tålmodighed 
på en hård prøve, så jeg har valgt 
kun at skrive om nogle få af em¬ 
nerne. 

University of Californias SETI 
forskning er fortsat meget omfat¬ 
tende. Nyuddannede Aaron Parsons 
beskrev, hvordan Berkeley-gruppen 
foretager en optisk SETI-søgning, 
som gør brug af et Leuschner 30” 
teleskop (der står på en bakke 
omkring 20 km øst for San Fran- 
cisco). Med det har de undersøgt 
7.500 stjernesystemer og 132 
galakser. Lige som ved andre opti¬ 
ske projekter ser man efter nanose¬ 
kund blink (en-milliardendedel af et 
sekund eller mindre), som kortva¬ 
rigt overstråler lyset fra en stjerne. 


En anden metode er at søge efter 
pulser - af radiosignaler frem for 
lys - hvilket Berkeley teamet også 
er begyndt på. De kaldes astropul- 
ser og vil kræve meget følsomme 
modtagere og kraftige computere, 
hvis man skal registrere dem, da det 
drejer sig om meget tynde, varme 
gasskyer i det interstellare rum, der 
udsender meget kortvarige, spidse 
pulser med meget svag styrke, hvil¬ 
ket gør dem vanskelige at opfange. 

Berkeleys flagskib inden for 
SETI-forskningen er SERENDIP 
V, et projekt som kører på det 
store Arecibo radioteleskop. Det er 
herfra, at dataene til SETI@home 
screensaveren kommer. SERENDIP 
V’s modtagere lytter på næsten 
en milliard kanaler (det er uden 
tvivl mere end din lokale udbyder 
af kabel-tv kan levere), og breder 
sig over 300 MHz pr. kanal. Til 
sammenligning er det omkring 50 
gange så meget som en almindelig 
tv-kanal. 

Omkring 1 pct. af SERENDIP’s 
data er fordelt blandt de mange 
SETI @home abonnenter, hvis 
computere forsøger at analysere 
dem. Over 5 millioner mennesker 
har dowloaded denne populære 
Screensaver, og hver dag kommer 


der 2.000 nye til. SETI@home’s 
kollektive regnekraft svarer til en 
65 teraflop maskine, hvilket gør den 
til verdens største computer. Den 
platform, som understøtter screen¬ 
saveren, står for at blive taget i an¬ 
vendelse til andre vigtige projekter 
såsom cancer-forskning, proteiners 
sammensætning og vejrmodeller. 

Dave DeBoer fra SETI Institute 
fremlagde sidste nyt om Allen Te- 
lescope Array, ATA, som for tiden 
bliver opført i det nordlige Califor¬ 
nien. I den nærmeste fremtid vil 
ATA antennearrangementet bestå af 
32 paraboler - et antal der gør det 
muligt at begynde på nogle af de 
første seriøse projekter. Ved siden 
af en kort liste over vigtige studier 
vil ATA-32 påbegynde SETI-opga- 
verne med at skanne Mælkevejens 
centrale plan. Dér er stjernetæthe- 
den størst, så det er et godt sted at 
begynde. 

Arbejdet med fundamentet til 
den første ATA parabol er i fuld 
gang. 

Takket være dens specielle hard- 
og software vil ATA-32 være i stand 
til at se på 16 steder på himlen på 
samtidig. Med andre ord: Til forskel 
fra tidligere tiders SETI-eksperi- 
menter vil dette teleskop være i 



AF SETH SHOSTAK, 
SETI INSTITUTE 


► 


Arbejdet med 
fundamentet til 
den første ATA 
parabol er i fuld 
gang. 

SETI 



Når alle ATA para¬ 
boler er opstillet, 
udgør de en skov 
af350 antenner 
rettet mod det ydre 
rum. 



Richard Carrigan fra Chica- 
gos Fermi Lab har forsket i data 
indsamlet for år tilbage af IRAS 
infrarød-satellitten, der netop så 
efter denne type stjerner. Han har 
ikke fundet nogen gode kandidater 
endnu, men ideen (som også andre 
støtter) er bestemt både interessant 
og afhængig af bedre infrarød-te- 
leskoper, som bliver sendt op i en 
ikke alt for fjern fremtid. 

SETI-afdelingen på IAC kon¬ 
gressen var som altid populær og 
udfordrende. Men det er ingen 
overraskelse. Når alt kommer til 
alt, hvad er så mere dragende ved 
universet end muligheden for, at 
det ikke blot består af 30 millioner 
trillioner trillioner kubiklysår sterilt 
materiale? 

□ 


Kilde: 


www.space.com , 14.10.2004/-/ør 


stand til at undersøge mange him¬ 
mellegemer på én gang. Hvis ATA 
bliver udvidet med i hundredvis 
af antenner, vil det virkeligt blive 
noget, der rykker, og mange gange 
kraftigere end fortidens SETI-ud- 
styr. 

Når alle ATA paraboler er opstil¬ 
let, udgør de en skov af 350 anten¬ 
ner rettet mod det ydre rum. 

En anden måde at finde ET på 
er at jagte byggeprojekter frern for 
signaler. En ide, der har vakt inte¬ 
resse blandt SETI-forskere i årtier, 
er den tanke, at et meget avanceret 
samfund må have anbragt giganti¬ 
ske solcelle-arrangementer i kreds¬ 
løb om deres hjemstjerne for at 
skaffe en stigende mængde energi 
til deres dagligdag. Et sådant anlæg, 
som fuldstændig omgiver stjernen, 
kaldes en Dyson-kugle, da det var 
fysikeren Freeman Dyson, som 
først fik ideen. 

Der er dog et men: Ingen energi¬ 
omsætter - det gælder også solcel¬ 
ler - kan få en virkningsgrad på 
100. Anlægget vil blive opvarmet, 
og dets bagside vil udsende infrarød 
stråling (varme) ud i rummet. Hvis 
man støder på en stjerne, som ud¬ 
sender mere infrarød stråling end 
normalt, ja, så har man opdaget en 
civilisation, der lever over evne. 


Intergalaktisk flaskepost 
slår radiobølger 

I stedet for at sende radiobeskeder er det sandsynligt, at civilisationer 
fra det ydre rum finder det langt mere effektivt at sende os flaskebeske¬ 
der eller i hvert fald beskeder sendt i en eller anden fast fysisk form. 

Det konkluderer Christopher Rose fra Rutgers University og Gregory 
Wright, der er fysiker ved Antiope Associates, begge fra New Jersey, i 
offentliggørelsen af en ny analyse af interstellar kommunikation. 

Årsagen er, at det kræver en milliard gange så meget energi at sende 
et radiosignal en afstand af 10.000 lysår, end det gør at sende et fysisk 
emne samme afstand. 

”Hvis du bekymrer dig om energi, så er det langt mere effektivt at 
smide en sten,” siger Rose, der sammen med Wright har publiceret op¬ 
dagelsen i tidsskriftet ”Nature” (431.47-49, 2004). 

Stråler taber kapløbet med sten over lang afstand, fordi de spreder 
sig ud i løbet af rejsen gennem rummet, hvilket også udvander signalet 
til under det registrerbare, med mindre signalet er ekstremt kraftigt til at 
begynde med. 

For sammenligningens skyld forestiller Rose og Wright sig, at væs¬ 
ner andre steder i rummet benytter sendere af samme størrelse som 
den største parabol, som jordiske astronomer benytter til at søge efter 
signaler - det 305 meter store radioteleskop i Arecibo, Puerto Rico. I så 
tilfælde skal de befinde sig nærmere end planeten Saturn, for at trans¬ 
missionen er mere energibesparende, end hvis de bare smed en flaske i 
vores retning. □ 

Kilde: 


Politikem den 5. september 2004 

Sex fra rummet 


I 1950'ernes science-fiction film fik jordboerne gaver af de rumrejsende i 
form af løfterne om fred på Jorden og en kur mod kræft. I det nye årtu¬ 
sinde ønsker de blot, at vi får masser af sex! 


Raeliansk sex 


I oktober 2004 udgaven af Playboy 
bringes en artikel om raelianerne 
- en ufo-sekt kendt for dens normer 
for fri sex og tro på, at livet på Jor¬ 
den er skabt af rumvæsener. 

Raelianerne er nok bedst kendt 
for kloningsskandalen i 2002, da 
Clonaid - et selskab oprettet af sek¬ 
tens leder Rael - skabte internatio¬ 
nal opmærksomhed med påstanden 
om, at de med succes havde klonet 
et menneskeligt væsen (se også 
UFO-Nyt 3/2001 og 2/2004). 

Tre raelianske kvinder optræder i 
billederne i Playboy og blandt dem 
Marina Boisselier - datter af Clonaid 
direktøren og raeliansk biskop Bri¬ 
gitte Boisselier - og Sophie, Raels 
samlever gennem de seneste 13 år. 

Den 19. september 2004 talte 
Rael på en pressekonference i 
Montreal i Canada ”om emnerne 
nøgenhed og åndelighed” og roste 
Hugh Hefner, Playboys udgiver, for 
”hans prisværdige arbejde med at 
nedbryde tabuerne omkring sex og 
for aktivt at have taget del i udvik¬ 
lingen af nye måder at leve på”. 

Rael tildelte Hefner (in absentia) 
titlen ”honorær præst”. Den nysger¬ 
rige læser vil nok gerne vide, om 
et landingsstel fra en ufo vil blive 
sat op i Playboys hovedsæde i den 
nærmeste fremtid. 


Raeliansk pseudovidenskab 


Raelianerne har for nylig taget fat 
på noget nyt, Intelligent Design 
(ID), og forsøger at få faget på ske¬ 
maet i skolerne rundt omkring på 
kloden. Den 21. september 2004 er¬ 
klærede den raelianske bevægelse, 
at raelianerne støtter ”akademiske 
debatter” på læreanstalter om Intel¬ 
ligent Design og evolutionen. 

I en pressemeddelelse skriver 
Stephen C. Meyer, leder og Senior 
Fellow of Center for Science and 
Culture ved Discovery Institute i 
Seattle, om Intelligent Design, at 
”ingen kendte teorier om evolu¬ 
tionen siger noget om de ting, der 
nødvendigvis må være til stede for 
at skabe hidtil ukendte former for 
levende væsener”. 

Raelianerne fremkommer med 
nogle mærkværdige påstande om 
ID, som Meyer og hans Discovery 
Institute kolleger muligvis ikke har 
forudset: 

”En af de vigtigste argumenter 
mod teorien om Intelligent Design 
har været, at den står i modsætning 
til ’naturalistisk filosofi’... Raelian- 
bevægelsen ønsker at understrege, 
at teorien om Intelligent Design 
ikke fører til en overnaturlig desig¬ 
ner, men til en designer af en ikke- 
jordisk menneskelig civilisation i 
overensstemmelse med den ’natura- 


Oonaid.com 



Raelianske rugemødre. 


listiske filosofi’. En dag, måske før 
vi aner, at det er muligt, vil vi rejse 
til andre planeter og på videnska¬ 
belig måde skabe liv på dem. Sand¬ 
synligvis vil disse verdener skabe 
deistiske religioner som en følge 
af kontakten med os. Til den tid vil 
de udvikle en evolutionsteori i et 
forsøg på at slippe ud af skyggen 
fra deres overtroiske forfædre, og til 
sidst vil de opdage, at livet på deres 
planet rent faktisk var designet - af 
os, mennesker, der kom fra en an¬ 
den verden, Jorden...” 

Raelianerne forsøger at få sat 
gang i debatten om Intelligent De¬ 
sign på skoler og universiteter og 
hævder, at ”hele verden” vil have 
gavn af et ”sundt” uddannelses¬ 
system, hvor man tager hensyn til 
både evolutionen og ID. Raelia¬ 
nerne påstår, at ”de studerende har 
krav på at vide det”. 

Næste gang repræsentanter for 
Discovery Institute kommer til et 
forældremøde på en skole og hører 
argumenter for at undervise i Intel¬ 
ligent Design, skal de nok lige op¬ 
lyse de andre forældre om, at ID er 
en ”teori” udtænkt af en af verdens 
største ateistiske, pro-kloning, fri- 
sex-ufo-grupper. 

Raeliansk helligbrøde 

Rael er gået til angreb på en Quebec 
tv-station, der sendte tv-showet Tout 
le Monde en Parle (Hele verden ta¬ 
ler om det), efter vittighedstegneren 
Serge Chapleau havde lavet sjov på 
hans helligheds bekostning. Serge 
Chapleau gjorde nar ad Raels ujor¬ 
diske påklædning og frisure ved at 
sige: ”Det er en gammel drøm for 
mange mænd at sove med flere løs¬ 
agtige kvinder på samme tid... men 
hvis jeg skal bære dens slags tøj og 
have den frisure... så glem det!” 

Chapleau greb fat i den højre 
hårknude på Raels hoved. Rael har 
indsendt en klage over Chapleau for 
”fysisk aggression”, skrevet et brev 
til CBC og forlangt en offentlig 
undskyldning. 

□ 


AF KEVIN 
CHRISTOPHER 

Rumfart 


Den internationale 
raelianske bevæ¬ 
gelses åndelige 
leder, Rael (alias 
den fransk-jødiske 
journalist og eks- 
racerkører Claude 
Vorilhon), poserer 
foran en kæmpe¬ 
mæssig model af 
et rumskib. 



Kilde: 


Skeptical Inquirer , januar/februar 
2005/ -for 


Læsetip: 

Få en solid baggrundsviden 
om Rael ufo-sekten ved at læse 
Per Borgaards artikel "Klonede 
babyer skal finansiere rum-am¬ 
bassade i Jerusalem" i UF O-Nyt 
3/2001 side 14-16. 


Gordo er død 

Den amerikanske astronaut Gordon Cooper døde den 4. oktober 2004 i 
en alder af 77 år i sit hjem i Ventura i USA. Leroy Gordon Cooper, Jr., eller 
Gordo, som hans astronautkolleger kaldte ham, var en af de oprindelige 
syv Mercury-astronauter, og var derfor også et af de mest kendte ansigter 
fra det oprindelige amerikanske rumprogram. Med hans død er en af de 
mest farverige amerikanske astronauter gået bort. 


AF OLE 

HENNINGSEN 


(Foto: NASA) 



Coopers rummissioner 


Gordon Cooper, født 6. marts 1927, 
blev allerede i 1959 udvalgt som 
medlem af den første gruppe ameri¬ 
kanske astronauter under Mercury- 
programmet. Han opsendtes den 15. 


maj 1963 med rumkapslen "Faith 
7" på Mercury 9 rummissionen 
og blev den første amerikaner, der 
opholdt sig i rummet i mere end et 
døgn cirklende alene om Jorden 22 
gange. 

Han var reservepilot på Mercury 
8, og i august 1965 var han 
commandpilot på rumkapslen Ge- 
mini 5, hvor han fløj sammen med 
astronauten Charles "Pete" Con¬ 
rad, og året efter var han reserve- 
commandpilot på Gemini 12. 

Gordon Cooper var en erfaren 
astronaut, som det amerikanske 
rumprogram i høj grad har baseret 
sig på og hans kolleger havde til¬ 
lid til. 

Allerede tidligt har han inte¬ 
resseret sig for emner som liv i 
rummet og ufoer og har ytret sig 
offentligt herom. Bogen om de 7 
Mercury astronauter "We Seven" 
udkom på dansk i 1962 på Berling- 
ske Forlag med titlen "Jorden rundt 


på 80 minutter". Heri fortæller Gor-' 
don Cooper sammen med de øvrige 
astronauter om deres baggrund og 
oplevelser. 

Om sin egen start på astronaut¬ 
holdet fortæller Gordon Cooper 
bl.a.: 

"En dag læste jeg så, at McDon- 
nell Aircraft Corporation i St. Louis 
havde påtaget sig at bygge en 
rumkapsel. Dette interesserede mig 
meget, for jeg havde ofte spekuleret 
på, hvor længe det mon ville vare, 
før mennesket begyndte at erobre 
verdensrummet. 

Jeg havde den idé, at der måske 
fandtes nogle interessante former 
for liv ude i rummet, vi kunne op¬ 
dage og lære at kende. 

Jeg troede ikke på eventyr, men 
efter min mening har der været alt 
for mange tilfælde af ’uidentifice¬ 
rede genstande’, der er observeret 
rundt om på Jorden, til, at vi kan 
udelukke muligheden af, at der ek- 

sisterer en eller anden form for liv 
uden for vor egen jord. 

Jeg vil på ingen måde påstå, at 
der foreligger beviser i så hense¬ 
ende, men den omstændighed, at 
mange erfarne piloter har meldt om 
besynderlige iagttagelser, der ikke 
er lette at forklare, har altid skærpet 
min videbegærlighed med hensyn 
til verdensrummet. 

Simpel nysgerrighed var ikke en 
hovedgrund til, at jeg gerne ville 
være astronaut, men jeg tror på den 
anden side, at enhver opdagelses¬ 
rejsende eller forsker må være i be¬ 
siddelse af en vis videbegærlighed 
eller nysgerrighed, som driver ham 
til at gøre nye opdagelser. 

Da jeg blev kaldt til Washington 
og orienteret om projektet og astro¬ 
nauternes rolle i dette - ikke kun 
som piloter, men som medarbejdere 
j den tekniske udvikling af projektet 
- stod det mig straks klart, at jeg 
ville være med. 


Jeg kendte en del af de andre 
testpiloter, der var samlet i Wa¬ 
shington, og jeg kunne se, at det 
ville blive en hård konkurrence. 
Jeg ville imidlertid gøre mit bed¬ 
ste. 

I det efterfølgende program blev 
vi udsat for fysiologiske prøver 
eller belastningsprøver på Wright- 
Patterson Air Force Base. Vi blev 
endvidere underkastet et utal af 
afhøringer og psykologiske prøver. 
Derefter kom de fysiske under¬ 
søgelser på Lovelace Clinic i Albu- 
querque. Nogle af disse prøver var 
særdeles ubehagelige. 

Da det hele var overstået, havde 
jeg indtryk af, at jeg havde klaret 
mig rimeligt godt. 

Jeg tog så fjorten dages orlov og 
gjorde klar til at flytte familien. To 
dage efter, at jeg var kommet hjem 
fra denne orlov, blev jeg ringet op 
og ønsket tillykke - jeg var altså de¬ 
finitivt optaget på astronautholdet.” 


Cooper og ufoer 


Gordon Cooper, har gennem mange 
år været kendt for sin interesse for 
ufo-fænomener, og han har ved 
forskellige lejligheder fortalt om 
sine egne observationer af uidenti¬ 
ficerede flyvende objekter. Der har 
endvidere i forskellige bøger og 
tidsskrifter cirkuleret beretninger 
om en ufo-observation, som Gordon 
Cooper skulle have haft under sin 
Mercury-9 flyvning. 

I bogen ”Leap of Faith: 

An Astronaut’s Journey in the 
Unknown” (HarperCollins Pub¬ 
li shers, 2000, 279 sider) har Gordon 
Cooper brugt en del plads på at 
fortælle om ufoer og sine to obser¬ 
vationer. 

I en artikel i UFO-Nyt nr. 1/2003 
er Gordon Coopers beretninger de¬ 
taljeret beskrevet og diskuteret på 
baggrund af de oplysninger, det er 
lykkedes at finde frem til. 



Atlas-løfteraketten sender L. Gordon Cooper afsted på en 34 timer, 20 minutter og 
30 sekunder lang tur rundt om Jorden. (Foto: NASA) 



Coopers visioner 


Allerede efter sin start på astronaut¬ 
holdet udtalte Gordon Cooper: 

”Da jeg er den yngste, mener 
jeg, at jeg måske har større mulig¬ 
heder for at opleve noget virkelig 
morsomt i dette job end nogle af 
de andre. Jeg har kendt piloter, der 
kunne blive ved, til de var over 
halvtreds. Jeg har altså godt 20 år 
endnu. Jeg kunne tænke mig at 
komme til Månen - det lægger jeg 
planer om. Og jeg mener, at jeg en 
skønne dag vil komme til Mars”. 

Gordon Coopers over 40 år 
gamle ønsker var med de nyeste 
tidsplaner for besøg på planeten 
Mars ikke længere realistiske. 

Det nærmeste, han kom Månen, 
var som reserve-commandpilot på 
Apolio 10. 

Den amerikanske forfatter Tom 
Wolfe skrev en bestseller, der er ud¬ 
kommet på dansk med titlen ”Kold 


De oprindelige svv 
Mere ury-astro¬ 
nauter. Gordon 
Cooper ses nederst 
til højre. Astronau¬ 
terne er fotogra¬ 
feret i juli 1962 
og sidder med en 
model af Atlas-ra¬ 
ketten. 

(Foto: NASA) 


► 

Dødsfald 


Marv”. Bogen skildrer formentlig 
ret tæt på virkeligheden en del af 
testpilotlivet op til udvælgelsen 
af de oprindelige syv Mercury 
astronauter i det amerikanske rum¬ 
program. Bogen blev senere filma¬ 
tiseret og vist i biograferne med den 
danske titel, ”Mænd af rette støb¬ 
ning”. Begge kan bestemt anbefa¬ 
les, hvis man på en underholdende 
og spændende måde ønsker at stifte 
bekendtskab med de tidlige stadier 
af det amerikanske rumprogram. 

Astronauten Gordon Cooper trak 
sig tilbage fra U. S. Air Force og 
NASA’s rumprogram den 31. juli 
1970 og helligede sig forskelligar¬ 
tede private projekter. □ 


Dødsfald 

Betty Hili døde den 17. oktober 2004, 
85 år gammel. Læs mere om Betty 
Hili i UFO-Nyt nr. 2/2004 side 8-9. 
Fotoet viser Betty Hili under et af 
hendes utallige ufo-foredrag. I 1995 
skrev og udgav hun bogen ”A C om¬ 
mon Sense Approach to UFOs”. 




Dødsfald 

Dr. John E. Mack døde den 27. september 
2004, 74 år gammel. Mack var en kendt 
ufo-bortførelsesforsker. 1 september deltog 
han i en konference i London. På vej hjem 
til hotellet blev han kørt ned og dræbt af 
en spritbillist. Læs mere om John Mack på: 
http://www.johnemackinstitute.org/ 


Har du erfaringer med radar? 


Observationer af uidentificerede 
radar-mål må siges at være en af 
de mere spændende kategorier af 
ufo-observationer. Til gengæld er 
også dette område behæftet med 
meget store fejlmuligheder - ek¬ 
sempelvis med baggrund i radar¬ 
udstyrets manglende formåen for 
årtier siden, hvor langt de fleste 
radarobservationer fandt sted. 

UFO-Nyts redaktion har været 
i kontakt med en af de danske 
radaroperatører, der for år til¬ 
bage har stiftet bekendtskab med 
mystiske ekkoer på Forsvarets 
radarskærme. I næste nummer af 
UFO-Nyt \il vi derfor fortælle 
om denne radaroperatørs ople¬ 
velser. 

Men har du selv eller andre, 
du måtte have kendskab til, 
observeret ejendommelige ek¬ 
koer på radarskærme, vil vi i 



red 

herom snarest muh 
sen info@sufoi.dk. Det kan også 
være henvendelser fra personer, 
som har forklaringer på forskel¬ 
ligartede radarekkoer. Redak¬ 
tionen skal kende observatørers 
identitet, men beretninger kan 
sagtens bringes uden navn i 
UFO-Nyt. □ 

Bestillingskupon 

Alle materialer bestilles ved at udfylde denne kupon (eller en kopi af den). Sæt kryds ved de ønskede mate¬ 
rialer. Send kuponen til: SUFOI, Postboks 95, 6200 Aabenraa. 

Ved bestillinger på kr. 250,00 og derover fremsendes faktura. Porto/ekspeditionsgebyr er på kr. 26,00 - uan¬ 
set hvor meget du bestiller. 


Navn: 


Adresse: 


Send venligst de af krydsede materialer: 

O UFOs And the National Security State, 

O Genfærd, grave og onde ånder Kr. 148,00 

kr. 349,00 NYHED 

O SUFOIs Historie 1975-2000 (bog+CD), 

O Firestorm, kr. 489,00 NYHED 

kr. 580,00. (kr. 380,00 for abonnenter) 

O Flere konspirationsteorier, kr. 69,95 

NYHED 

O SUFOIs Historie 1975-2000 (CD), 

O Konspirationsteorier, kr. 69,95 

O Kenneth Arnold fortæller (kassettebånd) 

kr. 220,00. (kr. 60,00 for abonnenter) 

TILBUD 

Kr. 20,00 

O UFO-Vision 8, kr. 59,00 

O The War of the Worlds (CD) Kr. 88,00 

O Det uforklarlige, kr. 249,00 

O Mysterier i fortiden (bog+DVD) Kr. 198,00 

O Når du ser et stjerneskud 



Til det samlede beløb lægges kr. 26,00 i porto/ekspedition 

40 NYE RAPPORTER OM SAMMENSVÆRGELSER 

Står Disney bag massemord på lemminger? Blev Tordenskjold henrettet? 

Er ex-præsident Clinton morder? Hvad er smølfernes hemmelighed? 

Ny bog om konspirationsteoriernes farverige univers. 

Hvem vidste, at John Wayne og Joseph Stalin var døds¬ 
fjender, og at den sovjetiske diktator ved flere lejligheder 
forsøgte at ombringe Hollywoods westernhelt? Eller at 
den græske skibsreder Onassis var en skruppelløs su¬ 
perskurk, der i årtier udskiftede den frie verdens ledere, 
som det passede ham? Eller at Monica Lewinsky-affæren 
hjalp Bill Clinton med at aflede justitsministeriets efter¬ 
forskning af, om han stod bag mordet på Hillary Clintons 
elsker Vince Foster. 

Og hvem var klar over, at filmselskabet Disney i 1958 
iscenesatte et kynisk massemord på hundredvis af uskyl¬ 
dige dyr? Eller at tegneserien Smølferne i virkeligheden 
er et kommunistisk propagandaeksperiment. 

At sammensværgelsesteorier gemmer på chokerende 
informationer om verdens rette sammenhæng, kan man 
forvisse sig om ved at læse Lars Bugges nye samling af 
konspirationsteorier. Som det var tilfældet med Konspira¬ 
tionteorier - 40populære sammensværgelser , der udkom 
i 2003 (og stadig kan købes hos SUFOI), blander forfatte¬ 
ren med løs hånd de mest forrykte teorier med seriøse bud 
på historiske antagelser, der kunne trænge til et kritisk 
eftersyn. Således er den italienske premierminister Silvio 
Berlusconis forbindelser til den kriminelle loge Propa¬ 
ganda Due et veldokumenteret faktum, og historien om soldaten Jessica Lynchs heltemodige befrielse fra et irakisk 
fængsel er bl.a. af BBC blevet afsløret som rendyrket propaganda fra Pentagon. 

Danmark er ikke overrepræsenteret i sammensværgelsernes kulørte univers. Men i Lars Bugges nye samling er der 
ikke desto mindre blevet plads til en række hjemlige konspirationsteorier, som ikke lader deres amerikanske fætre me¬ 
get tilbage at ønske. Dobbeltmordet på Peter Bangsvej og likvideringen af Jane Horney er en sand guldgrube for kon¬ 
spirationsteoretikere med interesse for besættelsestidens mysterier. Bogen ripper også op i forretningsmanden Harald 
Plums mystiske tredobbelte selvmord i 1929 og søsætter en kontroversiel teori om Tordenskjolds død i 1720. 

Forfatteren og foredragsholderen, cand. mere. Lars Bugge, har beskæftiget sig med konspirationsteorier i en årrække. 
”Flere konspirationsteorier” er hans anden udgivelse om emnet og på internetsiden www.konspirationsteorier.dk uddy¬ 
ber og supplerer han konspirationsteorier behandlet i bøgerne. 

Lars Bugge: Flere konspirationsteorier - 40 nye sammensværgelser , 168 sider, illustreret og indbundet. 

Kun kr. 69,95. Bogen bestilles på kuponen side 23. 



Næste nummer af UFO-Nyt 

Udkommer medio maj 2005. 

Læs bl.a. om en dansk radaroperatørs oplevelser med ufoer. 
















